נתניאל פארקר

נתניאל פארקר (באנגלית: Nathaniel Parker; נולד ב-18 במאי 1962) הוא שחקן אנגלי הידוע בעיקר מתפקידו כהמפקח תומאס "טומי" לינלי בסדרת המשטרה של ה-BBC "חקירות המפקח לינלי".

ביוגרפיה
פארקר נולד בלונדון. הוא בנם של איש העסקים סר פיטר פארקר ושל ג'יליאן, ליידי פארקר, רופאה וגננית מומחית שכתבה את הספר "The Purest of Pleasures:Creation of a Romantic Garden".
אחיו של פארקר הוא הבמאי אוליבר פארקר, ואח נוסף שלו, אלן פארקר, הוא יו"ר חברת "Brunswick Group Ltd".
פארקר נשוי לאנה פטריק והם חיים בגלוסטרשייר. לבני הזוג שתי בנות רפאלה נולדה ב-1998 ואנג'ליקה נולדה ב-1996.

פארקר התחנך בבית הספר היסודי "פוקס" בקנזינגטון שבמערב לונדון, ובשני בתי ספר עצמאיים: "מולספורד פרפ סקול" בכפר מולספורד ליד וולינגפורד שבאוקספורדשייר ובבית הספר "לייטון פארק", פנימייה בעיר רדינג שבברקשייר. הוא הצטרף ל"תיאטרון הלאומי לנוער", אחר כך למד באקדמיה למוזיקה ולאמנויות הדרמה של לונדון והצטרף ללהקה השייקספירית המלכותית.

פארקר גילם את בסניו בהפקה מ-1989 של פיטר הול למחזה "הסוחר מוונציה" בלונדון וגם בברודוויי, לצידו של דסטין הופמן. ב-1997 הופיע פארקר בדמות דוד בדרמה לטלוויזיה על חיי דוד המלך. בשנת 2000 שיחק בתפקיד בוב בהפקה מחודשת של רופרט גולד של המחזה "Speed-the-Plow" מאת דייוויד מאמט שהועלה בווסט אנד.

ב-2007 אמר פארקר בריאיון לרדיו טיימס שהפריצה הטלוויזיונית שלו הייתה ב-1988 כאשר גילם טייס במערכה על צרפת בדרמה בת 6 החלקים "Piece of Cake" של רשת ITV. תפקיד מוקדם נוסף שלו היה ב"רקוויאם המלחמה", עיבוד קולנועי משנת 1989 ל"רקוויאם המלחמה" מאת בנג'מין בריטן שביים דרק ג'רמן ובו גילם את דמותו של המשורר וילפרד אוון. בסרט כיכב לורנס אוליבייה בתפקידו האחרון על המסכים, כחייל ותיק. ארבע שנים אחר כך גילם פארקר את אדוארד רוצ'סטר בסרטו של ג'ון דוויגן "ים סרגסו הרחב" על פי הרומן באותו שם מאת ג'ין ריס.

המוניטין של פארקר התבסס כששיחק מגוון של תפקידים בדרמות תקופתיות, בהם ב-1995 שיחק כמרטין ג'ורדן בהפקה הטלוויזיונית של "A Village Affair" מאת ג'ואנה טרולופ, בתפקיד גבריאל אוק במיני סדרה "הרחק מן ההמון הסואן" של ITV עיבוד לרומן "הרחק מהמון מתהולל" (1997), בקומדיה "הנינג'ה מבוורלי הילס" גילם את מרטין טאנלי (1997), בסדרה "יריד ההבלים" שיחק בתפקיד רודון קרולי בעלה של בקי שארפ (1998), ותפקידו הבולט כהרולד סקימפול ב"הצוואה", עיבוד הטלוויזיוני של BBC One לרומן "בית קדרות" של צ'ארלס דיקנס (2005). בסדרה "מרלין" כיכב בתפקיד לורד אגרביין, דודו של ארתור.

מ-2001 ועד 2007 גילם פארקר את דמותו של בלש המשטרה תומאס לינלי בסדרה הנושאת את שמו "חקירות המפקח לינלי". לצידו כיכבה שרון סמול כעוזרת שלו, סמלת בילוש ברברה הייברס. באותה תקופה שיחק גם בסרט הקולנוע "הטירה המכושפת" של דיסני בתפקיד אדוארד גרייסי לצד אדי מרפי (2003), גילם את דמותו של אלברט שפר בהפקה של ה-BBC ל-"Nuremberg: Nazis on Trial" ושיחק בתפקיד דנסטן ת'ורן בסרט הפנטסיה "אבק כוכבים (סרט)" (2007). עוד כיכב פארקר בסרט "St Trinian's" שביים אחיו אוליבר.

פארקר הוא גם קריין ופועל בתחום ספרי שמע. הוא השתתף בקריאת ספרי הילדים של אואן קולפר בסדרת "ארטמיס פאול", שלושת הספרים הראשונים של סדרת "ג'יימס בונד הצעיר" מאת צ'ארלי היגסון, וכן הספר "The Gardens of The Dead" מאת ויליאם ברודריק. בנוסף השתתף בקריאת הרומן "A Spot of Bother" מאת מארק האדון עבור תוכנית הרדיו "ספר לפני השינה" של ה-BBC, ושיחק בדמות אקסל ב"מסע אל בטן האדמה" של ז'ול ורן ששודר לראשונה ברדיו ה-BBC בנובמבר 2011 ושוב בנובמבר 2012.

בשנת 2011 הצטרף פארקר לצוות השחקנים של הסדרה "מרלין" וגילם במשך 4 עונות ב-13 פרקים את הדמות של אגרביין. עוד הופיע בדרמה-קומית "The Perfect Host" לצידו של דייוויד הייד פירס.

ב-2012 לוהק פארקר יחד עם סטיוארט אשן, מבקר ה-YouTube לסדרת המתח והמדע בדיוני "The Proxy" בחסות Alienware. עוד הופיע בתפקיד, ארמנד גמאש, המפקח הראשי של שירות הביטחון של קוויבק, בעיבוד הקולנועי לרומן של לואיס פני "Still Life", שעלילתו מתרחשת בקוויבק הכפרית. בסדרה הקומית "אני וגברת ג'ונס" שיחק פארקר בתפקיד השכן טום מרשל.

פארקר גילם את המלך הנרי השמיני בעיבוד לספר "וולף הול" ולספר ההמשך "Bring up the Bodies" בהפקה של הלהקה השייקספירית המלכותית ב-2013, וזכה על תפקידו בפרס אוליבייה לשחקן המשנה הטוב ביותר בהפקה הלונדונית. כשהופיע בניו יורק כשההצגה הועלתה על במות ברודוויי היה פארקר מועמד על תפקיד זה לפרס טוני.

פילמוגרפיה
 שנה שם שם באנגלית תפקיד הערות 1988 Piece of Cake 'פלאש' גורדון 1989 המפקח מורס Inspector Morse ג'יימי ג'ספר בפרק "Deceived By Flight" Never Come Back דזמונד ת'יין רקוויאם המלחמה War Requiem וילפרד אוון 1990 התוכנית של הארי אנפילד Harry Enfield's Television Programme 4 פרקים Heroes II: The Return איוואן ליון המלט Hamlet לארטס 1991 Absolute Hell סם מיצ'ם פוארו Agatha Christies's Poirot כריס דייווידסון בפרק "The Affair at the Victory Ball" The War that Never Ends אלקיביאדס The Black Candle ליונל פילמור 1992 Look at It This Way מיילס שומר הראש The Bodyguard קלייב הילי 1993 The Vision Thing מייקל פישר ריק מאיאל מגיש Rik Mayall Presents: Dancing Queen נייג'ל אובדן חושים בסרגסו Wide Sargasso Sea אדוארד רוצ'סטר 1994 Unsigned (the shooting Gallery) השטן Without walls for one night only - Errol Flynn ארול פלין A Village Affair מרין ג'ורדן Squanto: A Warrior's Tale תומאס דרמר Dangerous Games תומאס קרנמר 1995 A Touch of Frost סטיבן מילמור בפרק "Quarry" אותלו Othello קסיו A Little Loving האל היווני פאן 1997 הנינג'ה מבוורלי הילס Beverly Hills Ninja מרטין טנלי Into Thin Air: Death On The Everest רוב הול התנ"ך: דוד The Bible: David דוד המלך 1998 הרחק מן ההמון הסואן Far from the Madding Crowd גבריאל אוק יריד ההבלים Vanity Fair רודון קרולי 1999 Trust אנדרו פירס McCallum דן גלאגר בפרק "Beyond Good and Evil" 2000 Pretending to be Judith ג'יימס לובל 2001הכל נשכח Lover's Prayer (aka All Forgotten) אביו של ולדימיר 2001–2007 חקירות המפקח לינלי The Inspector Lynley Mysteries המפקח תומאס לינלי 2003 הטירה המכושפת The Haunted Mansion אדוארד גרייסי The Private Life of Samuel Pepys צ'ארלס השני 2005 סיפורים לפני השינה Bedtime Stories קריינות בית קדרות (הצוואה) Bleak House הרולד סקימפול סרט אפל Fade to Black גווידו ויולה 2006 השוד המלוטש Flawless אוליבר אשטונקרופט אבק כוכבים Stardust דנסטן ת'ורן Nuremberg: Nazis on Trial אלברט ספיר A Class Apart אנתוני טרות' 2007 I really hate my job הופעת קמע טירוף של קולג' St. Trinian's יו"ר הגלריה הלאומית הופעת קמע The Witcher ברנג'ר משחק וידאו; דיבוב 2008 מלון בבילון Hotel Babylon אלכסנדר קרופילד בפרק :Is Love Really in the Air?: 2009מאליס בארץ הפלאות Malice In Wonderland הארי האנט המארח המושלם The Perfect Host בלש מורטון ליבה האמיץ של אירנה סנדלר The Courageous Heart of Irena Sendler ד"ר יוליוס מז'קובסקי צבא היבשה של נשים Land Girls לורד לורנס הוקסלי עונה ראשונה לואיס Lewis לוטננט פיליפ קולמן בפרק "The dead of winter" המשפחה שלי My Family הדוד ריצ'רד פרק לחג המולד 2010 Sergeant Slaughter אב Tell Me ד"ר אנטון שרפל סיפורי נרניה: המסע בדורך השחר The Chronicles of Narnia (Dawn Treader) קספיאן התשיעי הופעת קמע אי צדק Injustice מרין ניואל 2011 מרלין Merlin אגראביין עונה רביעית 2012 The Proxy פיטר בייקר The Charles Dickens Show ד"ר גופקוואט אני וגברת ג'ונס Me and Mrs Jones טום מרשל Still Life: An Inspector Gamache Mystery פקד בילוש ארמנד גמש אפקט הדומינו The Domino Effect בוב 2014 Moomins on the Riviera מומינפאפא דיבוב 2015 המנודים The Outcast דיקי קארמייקל מיני-סדרה 2018 לשחות עם גברים Swimming with Men לואיס 2021 הדו-קרב האחרון The Last Duel סר' רוברט הוא חייב למות The Beast Must Die בלאונט סדרת טלוויזיה; 4 פרקים הכרמים של לה טמפלאנזה La templanza אדוארד קליידון תפקיד ראשי; 10 פרקים 2023 T.I.M. דוסון 2025 12 דייטים עד החג Twelve Dates 'Til Christmas מאק מיני-סדרהTBA Desperate Journey שף בוסארד Up on the Roof וייל סרט קולנוע 

קישורים חיצוניים


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1962